Det socialdemokratiske folketingsmedlem Ole Vagn Christensen frygter, at Justitsministeriet er ved at nedlægge Retten i Thisted, det fortæller P4 Midt & Vest. Ved retsreformen, der trådte i kraft i 2007, mistede Retten i Thisted sin status som selvstændig ret, og har siden været en afdeling for Retten i Holstebro. Ole Vagn Christensen har stillet spørgsmål til Justitsministeren. - Det er en gennemførelse under bordet, hvor alle vasker deres hænder. Justitsministeren siger: Det er sandelig ikke mit bord, det er retspræsidentens, og retspræsidenten har skrevet til Justitsministeren, at han ikke kan give nogen garanti for afdelingen i Thisted, siger Ole Vagn Christensen til P4 Midt & Vest.

Opsummering:
Sagerne er begyndt at overgå til Holstebro